Πρόταση απόφασης του Συμβουλίου περί ανακήρυξης του 1997 ως ευρωπαϊκού έτους κατά του ρατσισμού (COM(95)0653 - C4-0132/96 - 95/0355(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη

>Κείμενο μετά την ψηφοφορία στο ΕΚ>

Ότι η Ευρωπαϊκή Κοινότητα οφείλει την ύπαρξή της στη βούληση να ξεπεραστούν οι εθνικές αντιθέσεις στο πλαίσιο μιας διασυνοριακής αλληλεγγύης, να εξαλειφθεί ο ρατσισμός και το εθνικό μίσος καθώς και στη βούληση να προωθηθεί η ανάπτυξη μιας έννομης τάξης έναντι της τάξης του απολυταρχισμού;

(Τροπολογία 2)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

Ότι ο ρατσισμός και η ξενοφοβία απειλούν στην Ευρώπη την έννομη τάξη και τη δημοκρατία, ενώ υπονομεύουν την εμπιστοσύνη στην ευρωπαϊκή αλληλεγγύη

(Τροπολογία 58)

Τρίτη αιτιολογική σκέψη

>Αρχικό κείμενο>

Ότι η προώθηση σε όλη την Κοινότητα υψηλού επιπέδου απασχόλησης και κοινωνικής προστασίας, η ανύψωση του βιοτικού επιπέδου και της ποιότητας ζωής ανάμεσα στα κράτη μέλη είναι στόχοι της Κοινότητας;

>Κείμενο μετά την ψηφοφορία στο ΕΚ>

Ότι η προώθηση σε όλη την Κοινότητα της δημοκρατικής έννομης τάξης, της δημόσιας ασφάλειας καθώς και μιας υψηλού επιπέδου απασχόλησης και κοινωνικής προστασίας, η ανύψωση του βιοτικού επιπέδου και της ποιότητας ζωής και η οικονομική και κοινωνική συνοχή, είναι στόχοι της Κοινότητας;

(Τροπολογία 4)

Πέμπτη αιτιολογική σκέψη

>Αρχικό κείμενο>

Ότι η συνεχιζόμενη ύπαρξη του ρατσισμού και των ξενοφοβικών τάσεων θίγει την οικονομική και κοινωνική συνοχή στην Ευρωπαϊκή Ένωση;

>Κείμενο μετά την ψηφοφορία στο ΕΚ>

Διαγράφεται

(Τροπολογία 5)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

Ότι ο προβληματισμός σχετικά με τις ενδεχόμενες ρατσιστικές και ξενοφοβικές πτυχές της πολιτικής της Ένωσης και η εξάλειψή τους είναι δυνατόν να ενισχύσουν τον παραδειγματικό ρόλο της Ένωσης;

(Τροπολογία 6)

Έκτη αιτιολογική σκέψη

>Αρχικό κείμενο>

Ότι η αύξηση των οικονομικών δυσκολιών αποκλείει πολλά άτομα στην Ευρωπαϊκή Ένωση από κάθε οικονομική, κοινωνική και πολιτική συμμετοχή και αντιπροσωπεύει ένα φυτώριο για ρατσιστικές και ξενοφοβικές απόψεις;

>Κείμενο μετά την ψηφοφορία στο ΕΚ>

Ότι η αύξηση των οικονομικών δυσκολιών αποκλείει πολλά άτομα στην Ευρωπαϊκή Ένωση από κάθε οικονομική, κοινωνική και πολιτική συμμετοχή και ότι ανεύθυνοι πολιτικοί και ιδεολογικοί ηγέτες χρησιμοποιούν το πρόβλημα αυτό με στόχο την αφύπνιση του ρατσισμού και της ξενοφοβίας;

(Τροπολογία 8)

Όγδοη αιτιολογική σκέψη

>Αρχικό κείμενο>

Ότι ο ρατσισμός, η ξενοφοβία και ο αντισημιτισμός πρέπει να αντιμετωπισθούν κυρίως σε τοπικό, περιφερειακό και εθνικό επίπεδο;

>Κείμενο μετά την ψηφοφορία στο ΕΚ>

Ότι ο ρατσισμός, η ξενοφοβία και ο αντισημιτισμός στα κράτη μέλη πρέπει να αντιμετωπισθούν κυρίως σε τοπικό, περιφερειακό και εθνικό επίπεδο, κυρίως μέσω της προώθησης κοινωνικών οργανώσεων διαφορετικής φύσης και κατευθύνσεων;

(Τροπολογία 9)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

ότι η ύπαρξη αρμονικών κοινωνιών, με εθνικές και πολιτιστικές ποικιλομορφίες, αποτελεί απόδειξη πολιτισμού και ότι υποστηρίζει το ευρωπαϊκό ιδεώδες, και ότι το ευρωπαϊκό έτος κατά του ρατσισμού πρέπει να διοργανωθεί με αυτή την προοπτική,

(Τροπολογία 10)

Αιτιολογική σκέψη 17β (νέα)

>Κείμενο μετά την ψηφοφορία στο ΕΚ>

ότι η καταπολέμηση του ρατσισμού και της ξενοφοβίας στην Ευρώπη αποτέλεσε μια από τις επανειλημμένες πρωτοβουλίες του Ευρωπαϊκού Κοινοβουλίου από τη δεκαετία του 1980;

(Τροπολογία 11)

Αιτιολογική σκέψη 24α (νέα)

>Κείμενο μετά την ψηφοφορία στο ΕΚ>

Καλωσορίζοντας τις προτάσεις «Starting Line» και «Starting Point» εκ μέρους των εκκλησιών και των ΜΚΟ, με τις οποίες τονίζουν την υπευθυνότητά τους έναντι του προβλήματος αυτού;

(Τροπολογία 12)

Αιτιολογική σκέψη 24β (νέα)

>Κείμενο μετά την ψηφοφορία στο ΕΚ>

ότι το Κοινοβούλιο έχει εγγράψει πιστώσεις στο πλαίσιο του προϋπολογισμού 1996 οι οποίες προορίζονται για τη λήψη μέτρων για την καταπολέμηση του ρατσισμού, της ξενοφοβίας και του αντισημιτισμού

(Τροπολογία 14)

Άρθρο 2, σημείο γβ) (νέο)

>Κείμενο μετά την ψηφοφορία στο ΕΚ>

γβ) να συμβάλει στη γνωριμία και την αναγνώριση των άλλων πολιτισμών και των συνεισφορών τους στον πολιτισμό των χωρών της Ευρώπης

(Τροπολογία 15)

Άρθρο 2, σημείο δ)

>Αρχικό κείμενο>

δ) να ενθαρρύνει τον προβληματισμό και τις συζητήσεις σχετικά με τις ενέργειες που απαιτούνται για να καταπολεμηθεί ο ρατσισμός, η ξενοφοβία και ο αντισημιτισμός στην Κοινότητα;

>Κείμενο μετά την ψηφοφορία στο ΕΚ>

δ) να ενθαρρύνει βάσει μιας ευρείας συζήτησης - στο πλαίσιο της οποίας θα λαμβάνονται υπόψη οι πολιτικοί, κοινωνικοί, οικονομικοί και πολιτιστικοί παράγοντες -, τον προβληματισμό και τις συζητήσεις σχετικά με τις ενέργειες που απαιτούνται για να καταπολεμηθεί ο ρατσισμός, η ξενοφοβία και ο αντισημιτισμός στην Κοινότητα, προκειμένου να ενισχυθεί ο παραδειγματικός ρόλος της Κοινότητας στον τομέα της εξάλειψης του ρατσισμού και της ξενοφοβίας;

(Τροπολογία 16)

Άρθρο 2, σημείο δα) (νέο)

>Κείμενο μετά την ψηφοφορία στο ΕΚ>

δα) να ενθαρρύνει τις κοινωνικές, πολιτιστικές και θρησκευτικές οργανώσεις όπως λάβουν θέση στο πλαίσιο της καταπολέμησης του ρατσισμού, της ξενοφοβίας και του αντισημιτισμού στην Ένωση, και να ενθαρρύνει τον κοινωνικό διάλογο σε ευρωπαϊκό επίπεδο;

(Τροπολογία 17)

Άρθρο 2, σημείο στα) (νέο)

>Κείμενο μετά την ψηφοφορία στο ΕΚ>

στα) να ενθαρρύνει νέες μεθόδους και στρατηγικές για την καταπολέμηση του ρατσισμού, της ξενοφοβίας και του αντισημιτισμού σε ευρέα στρώματα του πληθυσμού;

(Τροπολογία 18)

Άρθρο 2, σημείο στβ) (νέο)

>Κείμενο μετά την ψηφοφορία στο ΕΚ>

στβ) να ενθαρρύνει τη συμμετοχή των μεταναστών στην ευρωπαϊκή τέχνη και την ευρωπαϊκή κουλτούρα.

(Τροπολογία 19)

Άρθρο 2, σημείο στγ) (νέο)

>Κείμενο μετά την ψηφοφορία στο ΕΚ>

στγ) η υποστήριξη σχεδίων στους τομείς της κατάρτισης και της παιδείας (στα σχολεία, τις επιχειρήσεις, τις εκκλησίες κλπ.) τα οποία να προάγουν τη συνειδητοποίηση των προβλημάτων του ρατσισμού και της ξενοφοβίας και να παρέχουν στους πληθυσμούς τα μέσα για την καταπολέμηση του ρατσισμού.

(Τροπολογία 20)

Άρθρο 3, παράγραφος 1, τέταρτη παύλα

>Αρχικό κείμενο>

- συνεργασία με τα μέσα μαζικής ενημέρωσης όσον αφορά ενημερωτικές εκστρατείες, ιδίως σχετικά με τη συνεισφορά των μεταναστών και των εθνικών μειονοτήτων στην ευημερία της Κοινότητας;

>Κείμενο μετά την ψηφοφορία στο ΕΚ>

- συνεργασία με τα μέσα μαζικής ενημέρωσης όσον αφορά ενημερωτικές εκστρατείες, ιδίως σχετικά με τη συνεισφορά των μεταναστών και των εθνικών μειονοτήτων στο πολιτιστικό γίγνεσθαι, την οικονομία και την ιστορία της Ευρώπης;

(Τροπολογία 21)

Άρθρο 3, παράγραφος 1, παύλα 5α (νέα)

>Κείμενο μετά την ψηφοφορία στο ΕΚ>

- διοργάνωση δημοσίων συζητήσεων με ευρύ αντίκτυπο στα κράτη μέλη και την Ένωση.

(Τροπολογία 22)

Άρθρο 3, παράγραφος 1, παύλα 5β) (νέα)

>Κείμενο μετά την ψηφοφορία στο ΕΚ>

- την υποστήριξη της ανταλλαγής εμπειριών μεταξύ δημοτικών και περιφερειακών οργανισμών που διαθέτουν εξουσία απόφασης στον κοινωνικό και οικονομικό τομέα και στον τομέα της στέγασης και οι οποίοι είναι σε θέση να εντάξουν την κοινωνική ενσωμάτωση των μειονοτήτων στα περιφερειακά και αστικά τους προγράμματα

(Τροπολογία 23)

Άρθρο 3, παράγραφος 1, παύλα 5γ) (νέα)

>Κείμενο μετά την ψηφοφορία στο ΕΚ>

- την υποστήριξη ομάδων των μειονοτήτων καθώς και τοπικών οργανισμών οι οποίοι αγωνίζονται κατά των διακρίσεων των πολιτιστικών μειονοτήτων

(Τροπολογία 25)

Άρθρο 5 παράγραφος 2

>Αρχικό κείμενο>

2. Η επιτροπή ή υπηρεσία που αναφέρονται στην παράγραφο 1 εξασφαλίζει ότι είναι αντιπροσωπευτική του συνόλου των φορέων και οργανώσεων που συμμετέχουν στην καταπολέμηση του ρατσισμού, της ξενοφοβίας και του αντισημιτισμού.

>Κείμενο μετά την ψηφοφορία στο ΕΚ>

2. Η επιτροπή ή υπηρεσία που αναφέρονται στην παράγραφο 1 εξασφαλίζει ότι είναι αντιπροσωπευτική του συνόλου των φορέων και οργανώσεων που συμμετέχουν στην καταπολέμηση του ρατσισμού, της ξενοφοβίας και του αντισημιτισμού, και διατηρεί σχέσεις με κοινωνικές οργανώσεις στον τομέα των μέσων μαζικής ενημέρωσης, της παιδείας, της φιλοσοφίας, της θρησκείας και της πολιτιστικής ταυτότητας ούτως ώστε να αποκτήσουν οι δραστηριότητες αυτές ευρεία ακτινοβολία.

(Τροπολογία 26)

Άρθρο 7

>Αρχικό κείμενο>

Η Επιτροπή εξασφαλίζει ότι οι ενέργειες που προβλέπονται από την παρούσα απόφαση συμβιβάζονται με άλλες κοινοτικές ενέργειες και τις συμπληρώνουν, ιδίως εκπαιδευτικά και επιμορφωτικά προγράμματα, ενέργειες για την καταπολέμηση του κοινωνικού αποκλεισμού, καθώς και δραστηριότητες που αναλαμβάνονται από το Συμβούλιο της Ευρώπης.

>Κείμενο μετά την ψηφοφορία στο ΕΚ>

Η Επιτροπή εξασφαλίζει ότι οι ενέργειες που προβλέπονται από την παρούσα απόφαση συμβιβάζονται με άλλες κοινοτικές ενέργειες και τις συμπληρώνουν χωρίς επικάλυψη, ιδίως χάρις στον συνδυασμό τους με εκπαιδευτικά και επιμορφωτικά προγράμματα, ενέργειες για την καταπολέμηση του κοινωνικού αποκλεισμού, καθώς και δραστηριότητες που αναλαμβάνονται από το Συμβούλιο της Ευρώπης.

(Τροπολογία 27)

Άρθρο 8

>Αρχικό κείμενο>

Η Επιτροπή ενημερώνει το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών για την πρόοδο των εργασιών και τους υποβάλλει τελική έκθεση για την εκτέλεση του προγράμματος έως τις 31 Δεκεμβρίου 1998.

>Κείμενο μετά την ψηφοφορία στο ΕΚ>

Η Επιτροπή ενημερώνει το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών για την πρόοδο των εργασιών μέσω ετησίας εκθέσεως και τους υποβάλλει τελική έκθεση για την εκτέλεση του προγράμματος έως τις 31 Ιουλίου 1998.

(Τροπολογία 28)

Παράρτημα, Μέρος Α, τίτλος

>Αρχικό κείμενο>

Α. Σχέδια που θα χρηματοδοτηθούν αποκλειστικά από τον κοινοτικό προϋπολογισμό

>Κείμενο μετά την ψηφοφορία στο ΕΚ>

Α. Σχέδια που θα χρηματοδοτηθούν ενδεχομένως από τον κοινοτικό προϋπολογισμό

Ψήφισμα νομοθετικού περιεχομένου που αποτελεί γνωμοδότηση του Ευρωπαϊκού Κοινοβουλίου σχετικά με την πρόταση απόφασης του Συμβουλίου περί ανακήρυξης του 1997 ως Ευρωπαϊκού Έτους κατά του Ρατσισμού (COM(95)0653 - C4-0132/96 - 95/0355(CNS))

(Διαδικασία διαβούλευσης)

Το Ευρωπαϊκό Κοινοβούλιο

- έχοντας υπόψη την πρόταση της Επιτροπής προς το Συμβούλιο COM(95)0653 - 95/0355 (CNS) ((ΕΕ C 89 της 26.03.1996, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ,

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Κοινωνικών Υποθέσεων και τις γνωμοδοτήσεις της Επιτροπής Προϋπολογισμού, της Επιτροπής Νομικών Θεμάτων και Δικαιωμάτων των Πολιτών καθώς και της Επιτροπής Κοινωνικών Υποθέσεων και Απασχόλησης (Α4-0135/96),

1. εγκρίνει, με την επιφύλαξη των τροποποιήσεων που επέφερε σάυτήν, την πρόταση της Επιτροπής;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2, της Συνθήκης ΕΚ;

3. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς;

4. ζητεί την έναρξη της διαδικασίας συνεννόησης στην περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.